
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Κανονισμού Λειτουργίας του Ν.Π. «Βρεφονη¬ 


πιακοί Σταθμοί Δήμου Ηρακλείου Αττικής». 1 

Σύσταση Νομικού Προσώπου στο Δήμο Αγ. Αναργύ¬ 
ρων Ν. Αττικής με το όνομα «29η Σχολική Επιτροπή 

Αγ. Αναργύρων»(11 ο Δημοτικό Σχολείο). 2 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Δήμου Εμμ. Παππά, 

Ν. Σερρών. 3 


ΑΠΟΦΑΣΕΙ Σ 

Αριθ. 58163 (1) 

Έγκριση Κανονισμού Λειτουργίας του Ν.Π. «Βρεφονη¬ 
πιακοί Σταθμοί Δήμου Ηρακλείου Αττικής» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12του Ν. 2880/30.1.2001, 
τ.α' και 203 του Π.Δ/τος 410/1995 (ΦΕΚΑ'231) Δ.Κ.Κ. 

2. Τις διατάξεις των παραγράφων 6,7 και 8 του άρθρου 
9του Ν. 2503/1997 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚΑ' 107/30.5.1997). 

3. Την αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/ 
18.11.2003 τ.β'. «Μεταβίβαση αρμοδιοτήτων και εξουσίας 
υπογραφής "ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ" απο¬ 
φάσεων, εγγράφων και άλλων πράξεων στον Γενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύν¬ 
σεων αυτών». 

4. Την αριθμ. 264/2004 απόφαση του Δημοτικού Συμ¬ 
βουλίου του Δήμου Ηρακλείου που αφορά την έγκριση 
επί του Κανονισμού Λειτουργίας του Ν.Π. «Βρεφονηπια¬ 
κοί Σταθμοί Δήμου Ηρακλείου Αττικής» 

5. Την αριθμ. 29/2004 απόφαση του Διοικητικού Συμ¬ 
βουλίου του Ν.Π. «Βρεφονηπιακοί Σταθμοί Δήμου Ηρα¬ 


κλείου Αττικής» που αφορά την ψήφιση του Κανονισμού 
Λειτουργίας του. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του προϋπολογι¬ 
σμού του Ν.Π.Δ.Δ. ούτε εις βάρος του κρατικού προϋπο¬ 
λογισμού, αποφασίζουμε: 

Εγκρίνουμε τον κανονισμό λειτουργίας του Ν.Π. «Βρε¬ 
φονηπιακοί Σταθμοί Δήμου Ηρακλείου Αττικής» ως εξής: 

Άρθρο 1 

Έκταση εφαρμογής κανονισμού 

1. Ο Κανονισμός αυτός αποτελεί πλαίσιο λειτουργίας 
των Παιδικών και Βρεφονηπιακών Σταθμών που μεταβι¬ 
βάζονται σε Δήμους και Κοινότητες, σύμφωνα με το άρ¬ 
θρο 12 του Ν. 2880/2001 (ΦΕΚ 9/τ.Α'/30.1.2001) και λει¬ 
τουργούν ως νομικά πρόσωπα του άρθρου 203 του 
Π.Δ/τος 410/1995 (Δημοτικός και Κοινοτικός Κώδικας) 
όπως ισχύει. 

2. Όλες οι διατάξεις του Κανονισμού χρησιμοποιούνται 
ως πρότυπο για την σύνταξη Κανονισμού λειτουργίας και 
των λοιπών Παιδικών και Βρεφονηπιακών Σταθμών που 
ήδη λειτουργούν καθώς και αυτών που ιδρύθηκαν ή θα 
ιδρυθούν από τους Ο.Τ.Α πρώτου βαθμού και τα οριζόμε¬ 
να σ’ αυτές αποτελούν τις ελάχιστες προϋποθέσεις λει¬ 
τουργίας των Δημοτικών και Κοινοτικών Παιδικών και 
Βρεφονηπιακών Σταθμών. 

Άρθρο 2 

Σκοπός Παιδικών και Βρεφονηπιακών Σταθμών 

Οι Παιδικοί και Βρεφονηπιακοί Σταθμοί που είναι κυ¬ 
ρίαρχα χώρος αγωγής και ασφαλούς διαμονής για παιδιά 
προσχολικής ηλικίας σκοπό έχουν: 

- Να παρέχουν ενιαία προσχολική αγωγή σύμφωνα με 
τα πλέον σύγχρονα επιστημονικά δεδομένα. 

- Να βοηθούν τα παιδιά να αναπτυχθούν ολόπλευρα, 
σωματικά, νοητικά, συναισθηματικά και κοινωνικά. 

- Να εξαλείφουν κατά το δυνατό, τις διαφορές που τυ¬ 
χόν προκύπτουν από το πολιτιστικό, οικονομικό και μορ- 
φωτβικό επίπεδο των γονέων τους. 

- Να εξυπηρετούν τους γονείς και παράλληλα να τους 
ευαισθητοποιούν πάνω σε θέματα σύγχρονης παιδαγωγι¬ 
κής και ψυχολογίας. 

• Να βοηθούντα παιδιά προσχολικής ηλικίας στην ομα¬ 
λή μετάβαση τους από το οικογενειακό στο σχολικό πε¬ 
ριβάλλον. 

• Να παρέχουν ημερήσια διατροφή και φροντίδα στα 
παιδιά που φιλοξενούν τηρώντας τους κανόνες υγιεινής 
και ασφάλειας. 

Άρθρο 3 

Όργανα διοίκησης 

1. Τα νομικά πρόσωπα του άρθρου 1 του παρόντος δι- 
οικούνται από το Διοικητικό Συμβούλιο, που αποτελείται 
από πέντε έως δεκαπέντε μέλη, τα οποία μαζί με τους ανα¬ 
πληρωτές τους ορίζονται από το Δημοτικό ή Κοινοτικό 
Συμβούλιο. 

2. Μέλη του Διοικητικού Συμβουλίου είναι δημοτικοί ή 
κοινοτικοί σύμβουλοι, δημότες ή κάτοικοι που έχουν ανά¬ 
λογη επαγγελματική και κοινωνική δράση ή ειδικές γνώ¬ 
σεις, ανάλογα με το σκοπό των νομικών προσώπων. Στο 
διοικητικό Συμβούλιο μετέχουν και εκπρόσωποι των γο¬ 
νέων των παιδιών που φιλοξενούνται στο νομικό πρόσω¬ 
πο όπως επίσης και εκπρόσωποι των εργαζομένων σε αυ¬ 
τό, οι οποίοι ορίζονται κατά τις διατάξεις του άρθρου 4 
του παρόντος. 

3. Τα νομικά πρόσωπα του παρόντος Κανονισμού και οι 
πράξεις του Διοικητικού Συμβουλίου τους υπάγονται 
στην εποπτεία του Ο.Τ.Α που τα συνέστησε, εφαρμοζο- 
μένων αναλογικά των διατάξεων του Π.Δ/τος 410/1995. 

4. Η θητεία των μελών του Διοικητικού Συμβουλίου του 
νομικού προσώπου ορίζεται με απόφαση του Δημοτικού 
ή Κοινοτικού Συμβουλίου. Λήγει πάντοτε με την εγκατά¬ 
σταση του νέου Διοικητικού Συμβουλίου. 

Πρόεδρος του Διοικητικού Συμβουλίου του Νομικού 
Προσώπου είναι ο Δήμαρχος ή Πρόεδρος της Κοινότητας 
ή άλλο μέλος αιρετό ή μη που ορίζεται απ’ αυτούς, δηλα¬ 
δή τον Δήμαρχο ή τον Πρόεδρο της Κοινότητας. 

Ως Αντιπρόεδρος εκλέγεται από το Διοικητικό Συμβού¬ 
λιο του νομικού προσώπου ένα από τα μέλη αυτού. 

Άρθρο 4 

Συμμετοχή γονέων και εκπροσώπων των εργαζομένων. 

1. Στο Διοικητικό Συμβούλιο του νομικού προσώπου με¬ 
τέχει ένας εκπρόσωπος των γονέων των φιλοξενουμένων 
παιδιών στους Παιδικούς και Βρεφονηπιακούς Σταθμούς 
που καλύπτει το νομικό πρόσωπο, ο οποίος υποδεικνύε¬ 
ται με τον αναπληρωτή του από το Σύλλογο Γονέων και 
Κηδεμόνων, κατόπιν αποφάσεων της ΓΣ όλων των γονέ¬ 
ων, μελών και μη μελών, που συγκαλείται από το Δ.Σ του 
Συλλόγου. 

2. Στο Διοικητικό Συμβούλιο του νομικού προσώπου επί¬ 
σης μετέχει ένας εκπρόσωπος των εργαζομένων του νο¬ 
μικού αυτού προσώπου που υποδεικνύεται μαζί με τον 
αναπληρωτή του από ειδική συνέλευση στην οποία παίρ¬ 
νει μέρος το σύνολο των εργαζομένων στο νομικό πρό¬ 
σωπο. 

Άρθρο 5 

Αρμοδιότητες Διοικητικού Συμβουλίου-Συνεδριάσεις. 

1. Το Διοικητικό Συμβούλιο του νομικού προσώπου κα¬ 
τευθύνει τη δράση αυτού για την εκπλήρωση της απο¬ 
στολής του, διοικεί και διαχειρίζεται την περιουσία και 
τους πόρους του νομικού προσώπου, εγκρίνει και υπο¬ 
βάλλει τον ετήσιο προϋπολογισμό, απολογισμό και ισο¬ 
λογισμό, εκπονεί επενδυτικά προγράμματα και προγράμ¬ 


ματα ανάπτυξης των δραστηριοτήτων του νομικού προ¬ 
σώπου και εν γένει αποφασίζει για κάθε θέμα που είναι αρ¬ 
μόδιο από το νόμο και τον παρόντα Κανονισμό. 

2. Το διοικητικό Συμβούλιο συνεδριάζει τακτικά μια φο¬ 
ρά τον μήνα ή συχνότερα εφόσον αυτό κριθεί αναγκαίο 
από τον Πρόεδρο ή το ζητήσει εγγράφως το ένα τρίτο 
(1/3) των μελών του. Στην τελευταία αυτή περίπτωση, ο 
Πρόεδρος ή κωλυόμενου αυτού ο Αντιπρόεδρος, υπο- 
χρεούται να συγκαλέσει το Διοικητικό Συμβούλιο σε συ¬ 
νεδρίαση εντός έξι η μερών από την υποβολή της σχετικής 
αίτησης. 

3. Το Διοικητικό Συμβούλιο συγκαλείται σε συνεδρίαση 
από τον Π ρόεδρο ή εφόσον αυτός κωλύεται, από τον Αντι¬ 
πρόεδρο με γραπτή πρόσκληση στην οποία αναγράφο¬ 
νται ο τόπος, ο χρόνος και τα θέματα της ημερήσιας διά¬ 
ταξης της συνεδρίασης. Η πρόσκληση επιδίδεται στους 
συμβούλους τρεις τουλάχιστον ολόκληρες ημέρες πριν 
από την μέρα που ορίζεται η συνεδρίαση. Η πρόσκληση 
δεν απαιτείται εφόσον έχουν καθοριστεί με απόφαση του 
Διοικητικού Συμβουλίου, τακτές ημέρες συνεδριάσεων 
γνωστές στα μέλη. Η πρόσκληση κοινοποιείται και στον 
οικείο Ο.Τ.Α. 

4. Μέλη του Διοικητικού Συμβουλίου που αδυνατούν να 
συμμετάσχουν στην συνεδρίαση υποχρεούνται να ενημε¬ 
ρώσουν άμεσα την Γραμματεία του Διοικητικού Συμβου¬ 
λίου με ευθύνη της οποίας ειδοποιούνται τα αντίστοιχα 
αναπληρωματικά μέλη προκειμένου να παρευρεθούν 
στην συνεδρίαση. 

5. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη, την οποία κα¬ 
ταρτίζει ο Πρόεδρος. Στην ημερήσια διάταξη περιλαμβά¬ 
νονται και θέματα που τυχόν έχουν ζητήσει μέλη του Διοι¬ 
κητικού Συμβουλίου, με αίτηση τους προς τον Πρόεδρο 
του Διοικητικού Συμβουλίου πριν από την κατάρτιση της 
ημερήσιας διάταξης. 

Συζήτηση και λήψη απόφασης σε θέμα μη προβλεπόμε- 
νο στην ημερήσια διάταξη μπορεί να γίνει μόνο σε εξαι¬ 
ρετικές και κατεπείγουσες περιπτώσεις και εφόσον συμ¬ 
φωνεί στην διενέργεια της συζήτησης η απόλυτη πλειο- 
ψηφίατου συνολικού αριθμού μελών του. 

6. Το Διοικητικό Συμβούλιο βρίσκεται σε απαρτία όταν 
οι παρόντες αποτελούν την απόλυτη πλειοψηφία του συ¬ 
νολικού αριθμού των μελών του και αποφασίζει με την 
απόλυτη πλειοψηφία των παρόντων μελών του. Σε περί¬ 
πτωση ισοψηφίας επικρατεί η ψήφος του Προέδρου του 
Διοικητικού Συμβουλίου. Η άρνηση ψήφου ή η αποχή από 
την ψηφοφορία λογίζεται ως αρνητική ψήφος. Η ψηφο¬ 
φορία ενεργείται φανερά εκτός από τις περιπτώσεις που 
ο νόμος ρητά ορίζει να είναι μυστική και δεν επιτρέπεται 
διακοπή ψηφοφορίας για να δικαιολογήσει ο σύμβουλος 
την ψήφο του, παρά μόνο μετά την ψηφοφορία με δήλω¬ 
ση του. 

7. Κατά τις συνεδριάσεις του Διοικητικού Συμβουλίου 
τηρούνται πρακτικά στα οποία καταχωρούνται υποχρεω¬ 
τικά οι γνώμες της πλειοψηφίας και της μειοψηφίας. Τα 
πρακτικά κάθε συνεδρίασης προσυπογράφονται υπο¬ 
χρεωτικά από όλα τα παρόντα στη συνεδρίαση μέλη. 

8. Οι αποφάσειςτου Διοικητικού Συμβουλίου είναι εκτε¬ 
λεστές από τη λήψη τους και κοινοποιούνται άμεσα στον 
οικείο Ο.Τ.Α και όπου αλλού από το νόμο ορίζεται. 

Άρθρο 6 

Αρμοδιότητες Προέδρου του Διοικητικού Συμβουλίου. 

1. Ο Πρόεδρος του Διοικητικού Συμβουλίου έχει τις 
ακόλουθες αρμοδιότητες: 

α) Επιμελείται της εκτέλεσης των αποφάσεων του Διοι¬ 
κητικού Συμβουλίου 

β) Συγκαλεί σε συνεδρίαση το Διοικητικό Συμβούλιο και 
εισηγείται τα θέματα που είναι για συζήτηση 
γ) Παρακολουθεί και κατευθύνει τη λειτουργία του νο¬ 
μικού προσώπου σύμφωνα με τις αποφάσεις του Διοικη¬ 
τικού Συμβουλίου και τις κατευθύνσεις του Ο.Τ.Α. που 
έχει συστήσει το νομικό πρόσωπο 
δ) Προϊσταται των υπηρεσιών του νομικού προσώπου, 
εκδίδειτις πράξεις που αφορούντοπροσωπικότου και εί¬ 
ναι πειθαρχικά Προϊστάμενος αυτού. 

ε) Εγκρίνει την ενέργεια δαπανών που έχουν αποφασι- 
σθεί από το Δ.Σ και εκδίδει τα χρηματικά εντάλματα πλη¬ 
ρωμών του νομικού προσώπου. 

στ) Εκπροσωπεί το νομικό πρόσωπο σε κάθε δικαστή¬ 
ριο και δημόσια αρχή. Υπογράφει τα έγγραφα και τις συμ¬ 
βάσεις του νομικού προσώπου. 

ζ) Αποφασίζει για τη λήψη εκτάκτων μέτρων και υπο¬ 
βάλλει τις σχετικές αποφάσεις για έγκριση στο Διοικητικό 
Συμβούλιο. 

2. Τον Πρόεδρο εφόσον κωλύεται αναπληρώνει ο Αντι¬ 
πρόεδρος του Διοικητικού Συμβουλίου. 

Άρθρο 7 

Δικαίωμα εγγραφής και εγγραφή παιδιών. 

1. Δικαίωμα εγγραφής στους Παιδικούς και Βρεφονη¬ 
πιακούς Σταθμούς έχουν όλα τα παιδιά, σύμφωνα με τις 
ειδικές προβλέψεις του παρόντος άρθρου, απαγορευμέ¬ 
νης απολύτως της εγγραφής παιδιών εφόσον και για όσο 
διάστημα πάσχουν από μεταδοτικά νοσήματα. Παιδιά 
που πάσχουν από σωματικές, πνευματικές ή ψυχικές πα¬ 
θήσεις, εγγράφονται στο Σταθμό εφόσον υπάρχει πιστο¬ 
ποίηση ειδικού γιατρού Κρατικού Νοσηλευτικού Ιδρύμα¬ 
τος ή Ασφαλιστικού Οργανισμού ότι τούτο είναι ωφέλιμο 
για το παιδί, ότι δεν υπάρχει πρόβλημα φιλοξενίας του 
παιδιού στο Σταθμό και εφόσον ο Σταθμός διαθέτει την 
αναγκαία υποδομή. 

Ειδικότερα στους αποκλειστικά Βρεφικούς Σταθμούς 
γίνονται δεκτά παιδιά ηλικίας από 8 μηνών, στους Νηπια- 
κούς από 2,5 ετών, έως την ηλικία εγγραφής τους στο Δη¬ 
μοτικό Σχολείο. Στους δε μικτούς Βρεφονηπιακούς Σταθ¬ 
μούς από 8 μηνών έως την ηλικία εγγραφής στο Δημοτικό 
Σχολείο. 

2. Τα εγγραφόμενα στους Παιδικούς Σταθμούς παιδιά 
προέρχονται κατά κύριο λόγο από την περιοχή του Ο.Τ.Α 
στον οποίο ανήκουν αυτοί, χωρίς να αποκλείεται και η πε¬ 
ρίπτωση εγγραφής παιδιού που διαμένει σε όμορη περιο¬ 
χή και η εγγραφή είναι εφικτή λόγω της ύπαρξης κενής 
θέσης ή με την εγγραφή εξυπηρετείται ιδιαίτερα οξυμένη 
κοινωνική ανάγκη των γονέων, η οποία αιτιολογείται ειδι¬ 
κά στη σχετική απόφαση του Διοικητικού Συμβουλίου. 

3. Κατά την εγγραφή επιλέγονται τα παιδιά εργαζομέ¬ 
νων γονέων και τα παιδιά οικονομικά αδυνάτων οικογενει¬ 
ών, προτιμομένων εκείνων που έχουν ανάγκη φροντίδας 
από διάφορα κοινωνικά αίτια (όπως π.χ παιδιά ορφανά 
από δύο ή ένα γονέα. Παιδιά αγάμων μητέρων, διαζευγ¬ 


μένων ή σε διάσταση γονέων, παιδιά που προέρχονται 
από γονείς με σωματική ή πνευματική αναπηρία, πολύτε¬ 
κνων οικογενειών κ.λ.π). 

Το Διοικητικό Συμβούλιο του νομικού προσώπου με αι¬ 
τιολογημένη απόφασή του μπορεί να εξειδικεύει τα κρι¬ 
τήρια αυτά καθιερώνοντας τη μοριοποίησή τους. 

4. Γιατην εγγραφή των παιδιών στους Βρεφονηπιακούς 
και Παιδικούς Σταθμούς απαιτούνται τα εξής δικαιολογη- 
τικά: 

α) Αίτηση - συμπληρωμένο ερωτηματολόγιο της μητέ¬ 
ρας ή του πατέρα ή του κηδεμόνα. 

β) Ληξιαρχική πράξη γέννησης του παιδιού. 

γ) Βεβαίωση εργοδότη ότι και οι δύο γονείς είναι εργα¬ 
ζόμενοι η πρόκειται να εργασθούν εντός μηνάς από την 
υποβολή της αίτησης εγγραφής, με προσδιορισμό του 
ύψους των αποδοχών τους και επικυρωμένο το αντίγρα¬ 
φο βιβλιαρίου ενσήμων των γονέων για εργαζόμενους 
στον ιδιωτικό τομέα. 

δ) Βεβαίωση γιατρού για την καλή σωματική και πνευ¬ 
ματική υγεία του παιδιού καθώς και πρωτότυπο του βι¬ 
βλιαρίου υγείας του με τα εμβόλια που προβλέπονται κά¬ 
θε φορά ανάλογα με την ηλικία του παιδιού. Επίσης πρό¬ 
σφατα αποτελέσματα φυματινοαντίδρασης. 

ε) Αντίγραφο της δήλωσης φορολογίας εισοδήματος 
του τρέχοντος οικονομικού έτους και αντίγραφο εκκαθα¬ 
ριστικού σημειώματος. 

στ) Υπεύθυνη δήλωση για την οικογενειακή κατάσταση 
των γονέων του παιδιού. 

ζ) Κάθε άλλο δικαιολογητικό που το Διοικητικό Συμβού¬ 
λιο θεωρεί απαραίτητο. 

η) Για την εγγραφή παιδιών αλλοδαπών γονέων στον 
Σταθμό εκτός των προηγουμένων δικαιολογητικών απα¬ 
ραίτητη προϋπόθεση είναι η άδεια νόμιμης παραμονής 
στη χώρα μας, όπως αυτή αποδεικνύεται από τις ισχύου- 
σες κάθε φορά διατάξεις. 

5. Οι αιτήσεις εγγραφής υποβάλλονται από 20 Μαϊου 
μέχρι 15 Ιουνίου κάθε έτους και σε όλη την διάρκεια του 
έτους εφόσον υπάρχουν κενές θέσεις. Εντός του μηνάς 
Ιουλίου συνέρχεται το Διοικητικό Συμβούλιο και αφού 
προβεί σε καταρχήν εξέταση των αιτήσεων συγκροτεί ει¬ 
δική επιτροπή επιλογής στην οποία μετέχει και το παιδα¬ 
γωγικό προσωπικό. Η επιτροπή επιλογής συντάσσει έκ¬ 
θεση προς το Διοικητικό Συμβούλιο το οποίο σε ειδική συ¬ 
νεδρίαση του αποφασίζει για την επιλογή των 
φιλοξενούμενων παιδιών η οποία αναρτάται στο οικείο 
δημοτικό κατάστημα. 

6. Το Διοικητικό Συμβούλιο του νομικού προσώπου μπο¬ 
ρεί να εγγράφει παιδιά και πέρα από την δυναμικότητα 
τωνλειτουργούντων Παιδικών-Βρεφονηπιακών Σταθμών 
και μέχρι ποσοστού 20% επ’ αυτής εφόσον υπηρετεί το 
προβλεπόμενο από τις διατάξεις προσωπικό και υπάρ¬ 
χουν οι απαραίτητοι χώροι. 

Τα παιδιά του προσωπικού του νομικού προσώπου γί¬ 
νονται δεκτά πέρα της δυναμικότητας υπολογιζόμενα 
στο ποσοστό 10% εφόσον πληρούν τις νόμιμες προϋπο¬ 
θέσεις. 

Γ ιατην επανεγγραφή απαιτούνται όλα τα παραπάνω δι- 
καιολογητικά πληντης ληξιαρχικής πράξης γέννησης του 
παιδιού. 

Άρθρο 8 

Διακοπή φιλοξενίας. 

1. Η διακοπή της φιλοξενίας των παιδιών από τους Παι- 
δικούς-Βρεφονηπιακούς Σταθμούς των νομικών προσώ¬ 
πων ενεργείται πάντοτε με απόφαση του Διοικητικού Συμ¬ 
βουλίου του νομικού προσώπου και εφόσον συντρέχουν 
οι πιο κάτω περιπτώσεις: 

α) Όταν το ζητήσουν με αίτηση τους οι γονείς ή οι κηδε¬ 
μόνες των παιδιών. 

β) Όταν εμφανιστούν σοβαρά προβλήματα στη συμπε¬ 
ριφορά ή την υγεία των παιδιών που δεν μπορούν να αντι¬ 
μετωπιστούν από το Σταθμό, μετά από προηγούμενη επι¬ 
κοινωνία με τους γονείς και ειδικό γιατρό. 

γ) Όταν δεν καταβάλλεται από τους γονείς η οικονομι¬ 
κή τους συμμετοχή εφόσον αυτή προβλέπεται για χρονι¬ 
κό διάστημα πέραν των δύο (2) μηνών, χωρίς να υπάρχει 
σοβαρός προς τούτο λόγος και αφού πρώτα ειδοποιη¬ 
θούν αυτοί να καταβάλλουν το οφειλόμενο ποσό. 

δ) Όταν κατ’ εξακολούθηση και παρά τις σχετικές έγ¬ 
γραφες ειδοποιήσεις στους γονείς, αυτοί δεν συμμορ¬ 
φώνονται με το πρόγραμμα και τους όρους λειτουργίας 
του Σταθμού. 

ε) Όταν κατ’ εξακολούθηση και πέραν του ενός (1) μη¬ 
νάς (συνεχόμενα) απουσιάζουν αδικαιολόγητα από τον 
Σταθμό. 

Άρθρο 9 

Πόροι του Νομικού Προσώπου Δημοσίου Δικαίου 

Το Διοικητικό Συμβούλιο του νομικού προσώπου μετά 
από πλήρως τεκμηριωμένη σύμφωνη γνώμη του οικείου 
Ο.Τ.Α και η οποία θα είναι σύμφωνη με τον κοινωνικό χα¬ 
ρακτήρα των παρεχομένων υπηρεσιών, μπορεί να ορίζει 
κριτήρια επιβολής μηνιαίας οικονομικής εισφοράς (τρο¬ 
φεία) στις οικογένειες των φίλο ξένο υμένων παιδιών, σύμ¬ 
φωνα με την οικονομική τους δυνατότητα. 

Στην περίπτωση επιβολής οικονομικής εισφοράς, αυτή 
πρέπει να γνωστοποιείται με ανάρτηση πριν την έναρξη 
του χρονικού διαστήματος υποβολής των αιτήσεων για 
εγγραφή. 

Με την ίδια απόφαση του, το Διοικητικό Συμβούλιο ορί¬ 
ζει τις περιπτώσεις των οικογενειών που μπορούν να 
απαλλαγούν από την καταβολή της οικονομικής εισφο¬ 
ράς ή που θα καταβάλλουν αυτή μειωμένη. 

Άρθρο 10 
Μεταφορά παιδιών 

1. Σε περίπτωση που μεταφέρονται παιδιά στους σταθ¬ 
μούς με μεταφορικό μέσο που αυτός διαθέτει, το Διοικη¬ 
τικό Συμβούλιο λαμβάνει όλα τα αναγκαία μέτρα για την 
πιστή τήρηση των προδιαγραφών ασφαλούς μεταφοράς. 

2. Προκειμένου για μεταφορά βρεφών το Διοικητικό 
Συ μβούλιο μπορεί να αναθέτει σε ειδικό συνοδό και σε μέ¬ 
λη του παιδαγωγικού προσωπικού την εκ περιτροπής συ¬ 
νοδεία τους, μέσα στο ωράριο εργασίας του. 

3. Το κόστος μεταφοράς των παιδιών καθορίζεται με 
απόφαση του Διοικητικού Συμβουλίου του νομικού προ¬ 
σώπου και μπορεί να καλυφθεί με πρόσθετη εισφορά των 
γονέων ανάλογα με την οικονομική τους δυνατότητα και 
είναι ανεξάρτητο από την οικονομική εισφορά του άρ¬ 
θρου 9 του παρόντος Κανονισμού. 


Άρθρο 11 

λειτουργία Σταθμών 

1. Η λειτουργία των Παιδικών-Βρεφονηπιακών Σταθμών 
αρχίζει την 1η Σεπτεμβρίου και λήγει την 31η Ιουλίου του 
επόμενου έτους, επί πέντε ημέρες, δηλαδή από Δευτέρα 
έως Παρασκευή. 

2. Σε περιοχές που η απασχόληση των εργαζομένων μη¬ 
τέρων κορυφώνεται κατά την θερινή περίοδο ο Παιδικός 
Σταθμός μπορεί να λειτουργεί τον μήνα Αύγουστο και να 
διακόπτει την λειτουργία του συνολικά ένα μήνα κατά τη 
διάρκεια των μηνών Ιουνίου - Ιουλίου. 

3. Οι Σταθμοί δεν λειτουργούν από 24 Δεκεμβρίου μέχρι 
και της 5ης Ιανουάριου καθώς από την Μεγάλη Πέμπτη 
μέχρι και την Κυριακή του Θωμά. 

4. Οι Σταθμοί επίσης διακόπτουν την λειτουργία τους 
κατά τις επίσημες αργίες των Δημοσίων Υπηρεσιών κα¬ 
θώς και του Πολιούχου του Δήμου ή της Κοινότητας που 
λειτουργεί ο Σταθμός ή του εορτασμού Εθνικού Τοπικού 
γεγονότος. 

5. Η λειτουργία των Σταθμών αρχίζει από την 7.00 ώρα 
κατά το χειμερινό ωράριο και από την 6:45 ώρα κατά το 
θερινό ωράριο και λήγει την 16:00 ώρα. 

Με απόφαση του Διοικητικού Συμβουλίου μπορεί να 
παρατείνεται για δύο (2) ώρες επιπλέον το ωράριο λει¬ 
τουργίας του Σταθμού εφόσον υπηρετεί σ ’αυτόντο προ¬ 
σωπικό που απαιτείται και με την υποχρέωση καταβολής 
αποζημίωσης σ’ αυτό ή σε περίπτωση αδυναμίας ανά¬ 
παυσης σε άλλη ημέρα. 

Άρθρο 12 

Συγκρότηση Σταθμών σε τμήματα 

1. Κάθε Βρεφικός Σταθμός πρέπει να συγκροτείται: 

α) Από τμήματα βρεφών 8 μηνών-1,5 ετών. 

β) Από τμήματα βρεφών 1,5 ετών-2,5 ετών. 

2. Κάθε Νηπιακός Σταθμός πρέπει να συγκροτείται: 

α) Από τμήματα νηπίων 2,5-3,5 ετών. 

β) Από τμήματα νηπίων 3,5 ετών-4,5 ετών. 

γ) Από τμήματα νηπίων 4,5 ετών-6 ετών. 

3. Κάθε μικτός Βρεφονηπιακός Σταθμός αποτελείται 
από τα τμήματα που προαναφέρθηκαν. 

4. Σε κάθε Βρεφικό τμήμα φιλοξενούνται δώδεκα (12) 
βρέφη με δύο (2) παιδαγωγούς και μία (1) βοηθό. 

5. Κάθε τμήμα Παιδικού Σταθμού εξυπηρετεί έως 25 
παιδιά με μια (1) παιδαγωγικό και μία (1) βοηθό και σε κά¬ 
θε περίπτωση με το παιδαγωγικό προσωπικό που προ- 
βλέπεται κάθε φορά από τις ισχύουσες διατάξεις που 
ρυθμίζουν τα της αναλογίας παιδαγωγικού προσωπικού 
και παιδιών. 

Άρθρο 13 

Ιατρική Παρακολούθηση 

1. Η παρακολούθηση της υγείας των παιδιών, αποτελεί 
παράλληλη υποχρέωση, προς την αντίστοιχη οικογενεια¬ 
κή, του νομικού προσώπου και ενεργείται από παιδίατρο 
είτε του Εθνικού Συστήματος Υγείας, είτε συνεργάτη του 
νομικού προσώπου ο οποίος επισκέπτεται αυτόν μια φο¬ 
ρά την εβδομάδα. 

2. Για κάθε παιδί τηρείται Φάκελλος Υγείας που ενημε¬ 
ρώνεται από τον γιατρό. 

3. Μία (1) φορά το μήνα καλούνται οι γονείς σε ενημε¬ 
ρωτικές συγκεντρώσεις σχετικά με θέματα υγιεινής των 
παιδιών. 

4. Η περιφρούρηση της υγείας του παιδιού αποτελεί 
επίσης υποχρέωση και του λοιπού προσωπικού του Σταθ¬ 
μού, το οποίο εφαρμόζει πιστά όλα τα απαραίτητα μέτρα 
υγιεινής και ασφάλειας και ευθύνεται για κάθε αμέλεια ή 
παράλειψη που μπορεί να έχει επίπτωση στην υγεία των 
παιδιών. Το προσωπικό των Σταθμών υποβάλλεται κάθε 
τρεις (3) μήνες σε προληπτικό ιατρικό έλεγχο, εφοδιάζε¬ 
ται δε με ειδικό ατομικό βιβλιάριο υγείας που θεωρείται 
από την αρμόδια Υγειονομική Υπηρεσία. 

Άρθρο 14 

Ημερήσια απασχόληση παιδιών 

1. Στους Παιδικούς και Βρεφονηπιακούς Σταθμούς 
εφαρμόζεται ημερήσιο πρόγραμμα δημιουργικής απα¬ 
σχόλησης που εξασφαλίζει την αρμονική ψυχοσωματική 
ανάπτυξη. 

Στα πλαίσια του προγράμματος αυτού, τα παιδιά προ¬ 
σεγγίζονται με μέσο τη στοργή, το διάλογο, την επεξήγη¬ 
ση και την εμπιστοσύνη. Ρητά απαγορεύεται στο προσω¬ 
πικό των Σταθμών η καταναγκαστική επιβολή απόψεων ή 
η επιβολή σωματικής τιμωρίας, παραβίαση δετής απαγό¬ 
ρευσης αυτής αποτελεί σοβαρότατο πειθαρχικό παρά¬ 
πτωμα. Βάση του ημερησίου προγράμματος απασχόλη¬ 
σης είναι η κοινωνικοποίηση και ομαλή συναναστροφή 
των παιδιών μεταξύ τους, η ενίσχυση της εξεληκτικής 
τους πορείας και η εμπέδωση κλίματος ελευθερίας και 
ασφάλειας. 

2. Το ημερήσιο πρόγραμμα είναι ευέλικτο, τηρούνται 
όμως ορισμένα βασικά χρονικά σημεία αυτού όπως προ¬ 
σέλευση, αναχώρηση των παιδιών, ώρες φαγητού, δια¬ 
λείμματος, ανάπαυσης. Ενδεικτικά το πρόγραμμα απα¬ 
σχόλησης των παιδιών είναι: 

α) Για τα βρέφη: 

6:45 ή 7:00 π.μ - 9:00 π.μ: Προσέλευση βρεφών, Ικανο¬ 
ποίηση ατομικών αναγκών, ανάπαυση ή ελεύθερη απα¬ 
σχόληση. 

9:00 π.μ - 9:30 π.μ: Πρωινό 

9:30 π.μ -12:00 π.μ: Ατομικά προγράμματα για εξέλιξη 
του παιδιού στην κοινωνική, συναισθηματική, νοητική και 
κινητική του ανάπτυξη και υποβοήθηση κατάκτησης αυ¬ 
τονομίας. 

12:00 π.μ -13:00 μ.μ: Προετοιμασία - Φαγητό. 

13:00 μ.μ -14:30 μ.μ:Ανάπαυση 

14:30 μ.μ - 15:15 μ.μ: Ελεύθερη απασχόληση των βρε¬ 
φών με τους προαναφερόμενους στόχους. 

15:15 μ.μ -15:45 μ.μ: Απογευματινό 

15:45μ.μ-16:00 μ.μ: Προετοιμασία-Αποχώρηση. 

β) Για τα νήπια: 

6:45 ή 7:00 π.μ - 8:30 π.μ: Υποδοχή των παιδιών. Ο παι¬ 
δαγωγός προτρέπει και ενθαρρύνει τα παιδιά να ενσωμα¬ 
τωθούν σε ομάδες παιχνιδιού ή απασχόλησης στις «παι¬ 
δαγωγικές γωνιές δραστηριοτήτων» συμβολικού χαρα¬ 
κτήρα, στις γωνιές γνώσεων (βιβλίου κ.λ.π) ή τους 
προτείνει απασχόληση με το οικοδομικό - κατασκευαστι¬ 
κό υλικό ή άλλο παιδαγωγικό υλικό. 

8:30 π.μ - 9:00 π.μ: (Προσευχή) Ύμνος στο Δημιουργό 
και τη φύση. 

Προετοιμασία των παιδιών για το πρωινό (ομάδες στην 
τουαλέτα για ατομική υγιεινή, ετοιμασία τραπεζαρίας). 
Συνεχίζεται η υποδοχή και γίνεται συζήτηση, συναισθη¬ 


ματικές ανταλλαγές μεταξύ των παιδιών και του παιδα¬ 
γωγού. 

9:00 π.μ - 9:30 π.μ: Πρωινό. Τα παιδιά - με ομάδες εργα- 
σίας-συμμετέχουν στο σερβίρισμα και στην τακτοποίηση 
της τραπεζαρίας. 

9:30π.μ -10:00 π.μ: Ο παιδαγωγός προγραμματίζει και 
συζητά με τα παιδιά τις δραστηριότητες της ημέρας. 
Μουσικοκινητικές - ρυθμικές δραστηριότητες, ασκήσεις 
χώρου. 

10:00 π.μ -11:00 π.μ: Παράλληλα ή μεμονωμένα εργα¬ 
στήρια ζωγραφικής, κολλητικής, κουκλοθέατρου, θεατρι¬ 
κού παιχνιδιού, νερού, πηλού, κηπουρικής, μαγειρικής, 
οικολογικού πειραματισμού κ.λ.π ή παιδαγωγικές δρα¬ 
στηριότητες του ίδιου χαρακτήρα. 

11:00 π.μ - 12:00 π.μ: Διάλειμμα των παιδιών - εκ περι¬ 
τροπής ανά ένα ή δύο τμήματα - διάρκειας γύρω στα 30 
λεπτά. Προετοιμασία για το μεσημεριανό (ατομική υγιει¬ 
νή).Ελεύθερη απασχόληση στις «γωνιές», ή ομαδικά παι¬ 
χνίδια στην τάξη και στην αυλή, ψυχοκινητικές δραστη¬ 
ριότητες. Προανάγνωση-Προγραφή-Προαρίθμηση. 

12:00 π.μ -13:00 μ.μ.: Μεσημεριανό φαγητό. Τα παιδιά 
με ομάδες εργασίας συμμετέχουν στο σερβίρισμα καιτην 
τακτοποίηση της τραπεζαρίας. Ατομική υγιεινή μετά το 
φαγητό-βούρτσισμα δοντιών. 

13:00 μ.μ - 13:30 μ.μ.: Σταδιακή αναχώρηση των παι- 
διώνπου φεύγουν νωρίς. Ήσυχες δραστηριότητες (άκου¬ 
σμα μουσικής, αφήγηση παραμυθιού, μυθοπλασία, τρα¬ 
γούδι, διάβασμα βιβλίου). Δραστηριότητες στις γωνιές 
γνώσεων-πληροφόρησης. Παιχνίδια με το λόγο. Προανα- 
γνωστικές ασκήσεις. Παιχνίδια με την εξέλιξη της αντιλη¬ 
πτικής ικανότητας των παιδιών. Παντομίμα. Αυτοσχεδια- 
σμοί, φαντασία. 

13:30 μ.μ-15:00 μ.μ.: Ανάπαυση. 

15:00 μ.μ - 15:45 μ.μ.: Απογευματινό. Ελεύθερη απα¬ 
σχόληση. Τακτοποίηση των τάξεων. Αναχώρηση. 

Το παραπάνω πρόγραμμα προσαρμόζεται στις ιδιαιτε¬ 
ρότητες της κάθε επιμέρους ηλικίας. 

Άρθρο 15 
Διατροφή παιδιών. 

1. Στα βρέφη και τα νήπια κάθε Σταθμού παρέχεται η 
απαραίτητη ποιοτικά και ποσοτικά τροφή (πρωινό και με¬ 
σημεριανό κάθε ημέρα). Για τους Σταθμούς που έχουν 
παρατεταμένη (απογευματινή) λειτουργία λαμβάνεται 
μέριμνα για την επιπρόσθετη διατροφή των παιδιών. 

2. Το διαιτολόγιο των παιδιών καθορίζεται σύμφωνα με 
τις σύγχρονες παιδιατρικές απόψεις για την υγιεινή δια¬ 
τροφή των παιδιών. 

Ως βάση για το ποσοστολόγιο τροφίμων και διαιτολόγιο 
λαμβάνεται το κατ’ αρχήν διαλαμβανόμενο στην υπ’ 
αριθμ. Γ2α/οικ. 4108/1998 Απόφαση του Υπουργού Υγεί¬ 
ας, Πρόνοιας και Κοινωνικών Ασφαλίσεων (ΦΕΚ546τ.Β). 

Το πρόγραμμα διατροφής αναρτάται σε εμφανές ση¬ 
μείο του Σταθμού και ενημερώνονται σχετικά οι γονείς. 
Ιδιαίτερη μέριμνα λαμβάνεται για την χορήγηση στα παι¬ 
διά νωπών φρούτων και λαχανικών, νωπού κρέατος και 
ψαριών, γαλακτοκομικών προϊόντων κ.λ.π σε επαρκείς 
για τις ανάγκες τους ποσότητες όπως επίσης και η μη χο¬ 
ρήγηση ειδών διατροφής που περιέχουν συντηρητικές 
χρωστικές, τεχνητά γλυκαντικές κ.λ.π ουσίες. 

3. Παρέχεται η δυνατότητα στα Νομικά Πρόσωπα και 
στον Ο.Τ.Α ή να παρασκευάζουν την τροφή των βρεφών 
και νηπίων σε σταθμούς που θα επιλεγούν ως κέντρα δια- 

νομής και τα οποία θα μεταφέρονται με ασφαλή τρόπο 
στους πλησιέστερους σταθμούς ή να παρασκευάζουν 
την τροφή σε κάθε Σταθμό. 

Άρθρο 16 
Προσωπικό 

Η πλήρωση των κενών θέσεων του Ο.Ε.Υ., του νομικού 
προσώπου γίνεται με τις ισχύουσες κάθε φορά διατάξεις 
για το διορισμό και την πρόσληψη προσωπικού στους 
Ο.Τ.Α. Ά βαθμού. 

Τα ειδικότερα τυπικά προσόντα διορισμού του προσω¬ 
πικού του νομικού προσώπου είναιτα προβλεπόμενα από 
τα 37α/87, 22/90 και 50/2001 Προεδρικά Διατάγματα 
(ΦΕΚ 11 /Α//87,7/Α/90,39/Α/01) όπως ισχύουν κάθε φορά. 

Άρθρο 17 

Γενικά καθήκοντα προσωπικού. 

Το προσωπικό των Παιδικών Σταθμών είναι υποχρεωμέ¬ 
νο να συμβάλλει με όλες τις δυνάμεις του στην εύρυθμη 
λειτουργία τους, να καλλιεργεί και να αναπτύσσει περαι¬ 
τέρω τις γνώσεις του παρακολουθώντας τις επιστημονι¬ 
κές εξελίξεις, και γενικά να εκτελεί τα καθήκοντα που του 
αναθέτουν ευσυνείδητα. 

Άρθρο 18 

Ειδικά καθήκοντα και αρμοδιότητες προσωπικού. 

Ενδεικτικά τα καθήκοντα του προσωπικού του νομικού 
προσώπου προσδιορίζονται ως εξής: 

1. Παιδαγωγικό Προσωπικό: 

α) Φροντίζει για την σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. Απασχολείτο παιδιά σύμφωνα με το ημερήσιο 
πρόγραμμα απασχόλησης. 

β) Εισηγείταιτις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, είδη 
καθαριότητας κ.λ.π.). 

γ) Βοηθά τα φιλοξενούμενα παιδιά για την ικανοποίηση 
των ατομικών τους αναγκών. Παρακολουθεί την διατρο¬ 
φή και καθαριότητα τους, ενθαρρύνοντας την αυτοεξυ¬ 
πηρέτησή τους. 

δ) Ενημερώνει τους αρμοδίους και τον Παιδίατρο για 
κάθε ύποπτο σχετικά με την υγεία τους περιστατικό. 

ε) Τηρεί βιβλίο παρουσίας των παιδιών και ενημερώνει 
αρμοδίωςγιατις καθυστερήσεις παιδιών στην προσέλευ¬ 
σή τους είτε στις απουσίες τους. 

στ) Αόγω της άμεσης επαφής του με τα παιδιά προσφέ¬ 
ρει σ’ αυτά με υπομονή και στοργή όλες τις δυνατότητες 
για να αναπτύξουν την προσωπικότητα τους επιδιώκο¬ 
ντας συνεχώς να δημιουργήσουν σ’ αυτά ικανότητα συ¬ 
γκέντρωσης, αυτενέργειας, εμπιστοσύνη στον εαυτό 
τους και στις προσωπικές δυνατότητες τους. Σε καμία πε¬ 
ρίπτωση και για οποιοδήποτε λόγο δεν επιτρέπεται η κα¬ 
κή μεταχείριση των παιδιών (εκφοβισμός, σωματική ποι¬ 
νή). 

ζ) Ενημερώνει μια (1) φορά το μήνα τους γονείς για τη 
γενική, σφαιρική εξέλιξη του παιδιού τους και διατηρεί 
αρμονική σχέση με αυτούς. 

2. Βοηθός Παιδαγωγού: 

Βοηθάει το προσωπικό της προηγούμενης παραγρά¬ 
φου σε όλα τα καθήκοντα του σύμφωνα με τις οδηγίες 
που παίρνει από αυτό. Στην περίπτωση απουσίας του 


προσωπικού της προηγούμενης παραγράφου, αντικαθι¬ 
στά αυτό απευθυνόμενη στον Υπεύθυνο του Σταθμού για 
βοήθεια και υποστήριξη. 

3. Ο/Η Κοινωνικός Λειτουργός: 

Συμβάλλει στην πρόληψη ή αντιμετώπιση προβλημά¬ 
των των παιδιών κάθε Σταθμού και των οικογενειών τους 
εφόσον στηντελευταία περίπτωση αυτό ζητηθεί ή είναι εκ 
των πραγμάτων αναγκαίο. Πραγματοποιεί τις κοινωνικές 
έρευνες σε συνεργασία με το παιδαγωγικό προσωπικό με 
το οποίο βρίσκεται σε συνεχή επαφή. Συνεργάζεται με 
τον παιδίατρο του Σταθμού. 

4. Η Μαγείρισσα ή Μάγειρας: 

α) Είναι υπεύθυνη /νος για το μαγειρείο και την επιμε¬ 
λημένη και έγκαιρη παρασκευή του φαγητού, σύμφωνα 
με το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής φα¬ 
γητού, εισηγούμενη/ος κάθε σχετικό μέτρο. 

β) Παραλαμβάνει καθημερινά από τον Διαχειριστή βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό με βάση το διαιτολόγιο 
και υπογράφει το σχετικό δελτίο. 

γ) Τακτοποιείτο μαγειρικά σκεύη και είδη εστιάσεως και 
φροντίζει για την καλή κατάσταση τους ευθυνόμενη/νος 
για κάθε απώλεια ή αδικαιολόγητη καταστροφή. 

δ) Προτείνει την λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

5. Η βοηθός Μαγείρου ή Μαγείρισσας ή Τραπεζοκόμος 
φροντίζει τη διανομή του φαγητού, βοηθά το παιδαγωγι¬ 
κό προσωπικό στη διανομή του φαγητού στα παιδιά και 
φροντίζει για την συγκέντρωση των ειδών εστίασης μετά 
το τέλος του. Επίσης βοηθά τον μάγειρα ή την μαγείρισ¬ 
σα στην προετοιμασία του φαγητού. 

6. Το Προσωπικό Καθαριότητας - βοηθητικών εργασιών 
εκτελεί τις εργασίες καθαριότητας των εσωτερικών και 
εξωτερικών χώρων καθώς και κάθε άλλη βοηθητική εργα¬ 
σία που του ανατίθεται από τον υπεύθυνο του Σταθμού. 
Χρησιμοποιεί υλικά καθαριότητας που παραλαμβάνει 
από τον Διαχειριστή με υπηρεσιακό σημείωμα. 

7.0 Παιδίατρος που συμβάλλεται με το Σταθμό με σύμ¬ 
βαση έργου, έχει τις ακόλουθες υποχρεώσεις: 

α) Εξετάζει κατά διαστήματα και κατ’ ελάχιστο όριο μια 
φορά την εβδομάδα όλα τα παιδιά των Σταθμών του νομι¬ 
κού προσώπου και παρακολουθεί την ανάπτυξη τους, ση¬ 
μειώνοντας τις παρατηρήσεις του στην ατομική καρτέλα 
κάθε παιδιού. 

β) Παρακολουθεί συνεργαζόμενος με τον/την Κοινωνι¬ 
κή Λειτουργό και τον/την Ψυχολόγο την ψυχοσωματική 
υγεία και ανάπτυξη των παιδιών. 

γ) Εισηγείται για την δυνατότητα επιστροφής στον 
Σταθμό παιδιού που απούσιασε από σοβαρή ασθένεια με 
βάση το ιατρικό πιστοποιητικό που προσκομίζεται από 
τους γονείς και την προσωπική του εξέταση. 

δ) Υποδεικνύει τα μέτρα που πρέπει να ληφθούν για την 
υγιεινή των παιδιών και για την υγειονομική κατάσταση 
των Σταθμών. Διατηρεί σε κάθε Σταθμό πρόχειρο φαρμα¬ 
κείο και για οποιοδήποτε έκτακτο περιστατικό πρέπει να 
σπεύδει για την παροχή των υπηρεσιών του. 

8. Ο/Η Ψυχολόγος του Σταθμού, εφόσον υπηρετεί, πα¬ 
ρέχει συ μβο υλευτικές υπη ρεσίες σε θέματα ψ υχολογικής 
υποστήριξης παιδιών και γονέων συνεργαζόμενος στενά 
μετον Παιδίατρο, τον/την Κοινωνική Λειτουργό καιτο παι- 

δαγωγικό προσωπικό. Επίσης βοηθά και συμβουλεύει το 
παιδαγωγικό προσωπικό για την καλύτερη απόδοση στην 
εργασία τους με διαλέξεις, συζητήσεις και ιδιαίτερες συ¬ 
ναντήσεις. 

9.0 Οδηγός επιλαμβάνεται για την ασφαλή μεταφορά 
των φιλοξενούμενων παιδιών προς και από τον Σταθμό, εί¬ 
ναι υπεύθυνος για την καλή συντήρηση και καθαριότητα 
του αυτοκινήτου του Σταθμού και οφείλει να τηρεί σχολα¬ 
στικά τον Κώδικα Οδικής Κυκλοφορίας και τους όρους 
ασφαλούς μεταφοράς παιδιών. Εκτελεί εξωτερικές εργα¬ 
σίες του νομικού προσώπου στο μεσοδιάστημα των μετα¬ 
φορών. 

10. Οι συνοδοί σχολικών αυτοκινήτων. 

Επιμελούνται την ασφαλή μεταφορά των παιδιών από 

το Ν.Π.Δ.Δ προς τις οικίες καιτανάπαλιν και την παράδο¬ 
ση στις οικογένειες τους. Στο μεσοδιάστημα και εφόσον 
δεν υπερβαίνει το νόμιμο ωράριο τους ασκούν διοικητικά 
καθήκοντα ή οτιδήποτε άλλο καθήκον τους ανατεθεί που 
συνάδει σε Δ.Ε. 

11. Όλο το προσωπικό είναι στην διάθεση όλωντωντμη- 
μάτων του Ν.Π.Δ.Δ και διατίθεται κατά τρόπο που εξα¬ 
σφαλίζει την εύρυθμη λειτουργία όλων των τμημάτων αυ¬ 
τών. 

12. Την Διοικητική και Οικονομική εργασία του Νομικού 
προσώπου ασκεί ο διοικητικός υπάλληλος και αν δεν 
υπάρχει τα καθήκοντα αυτά ασκεί ο προϊστάμενος του 
τμήματος Διοικητικού-Οικονομικού ή οριζόμενος υπάλ¬ 
ληλος σύμφωνα με το άρθρο 109 του Ν. 1188/81 όπως 
ισχύει κάθε φορά. Ο ανωτέρω υπάλληλος ασκεί τα ακό¬ 
λουθα καθήκοντα: 

α) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά για την καλή φύλαξη, συντήρηση και διάθεση 
τους καθώς και για την λοιπή ενγένειπεριουσίατου Σταθ¬ 
μού, σύμφωνα με τις εκάστοτε αποφάσεις του Διοικη¬ 
τικού Συμβουλίου. 

β) Συντάσσει τις μισθοδοτικές καταστάσεις του προσω¬ 
πικού Σταθμού και υπολογίζει με βάση τις ισχύουσες δια¬ 
τάξεις τυχόν πρόσθετες αμοιβές (υπερωρίες κ.λπ.) που 
προκύπτουν. 

γ) Τηρεί όλα τα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

δ) Η ταμιακή διαχείριση του Νομικού προσώπου ασκεί¬ 
ται από την ειδική ταμιακή υπηρεσία του Δήμου ή την αντί¬ 
στοιχη ΔΟΥ που ασκεί την διαχείριση του Δήμου. 

ε) Είναι υπεύθυνος για την τήρηση γενικά των λογαρια¬ 
σμών του νομικού προσώπου τη συγκέντρωση των πα¬ 
ραστατικών στοιχείων, όλων των δικαιολογητικών ει¬ 
σπράξεων και πληρωμών έτσι ώστε να είναι ευχερής ο 
έλεγχος των εσόδων και εξόδων σε οποιοδήποτε χρόνο. 

στ) Συνεργάζεται με τον Προϊστάμενο του νομικού προ¬ 
σώπου για την κατάρτιση του Προϋπολογισμού, του απο¬ 
λογισμού και του ισολογισμού, του νομικού προσώπου 
εισηγούμενος εγκαίρως τυχόν αναμόρφωσή του. 

ζ) Εκτελεί κάθε άλλη εργασία διοίκησης και διαχείρισης 
που του ανατίθεται. 

Άρθρο 19 

Ειδικοί κανόνες για το προσωπικό. 

1. Οι ώρες προσέλευσης και αποχώρησης του προσω¬ 
πικού του νομικού προσώπου καθορίζονται με απόφαση 
του Διοικητικού Συμβουλίου και είναι ανάλογες με το 
ωράριο εργασίας και τις ώρες λειτουργίας του Σταθμού. 


2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. 

Εφόσον συντρέχουν ιδιαίτερα σοβαροί προσωπικοί ή 
υπηρεσιακοί λόγοι, επιτρέπεται ολιγόωρη απομάκρυνση 
του υπαλλήλου, μετά από ειδική άδεια του Προϊσταμέ¬ 
νου. 

Το προσωπικό δικαιούται διατροφής από το ίδιο φαγη¬ 
τό που παρασκευάζεται για τα φιλοξενούμενα παιδιά. Η 
διατροφή αυτή δεν θεωρείται έμμεση μισθολογική παρο¬ 
χή του προσωπικού, αλλά αποβλέπει στην εξυπηρέτηση 
της ομαλής λειτουργίας του Σταθμού. Κατά συνέπεια δεν 
επιτρέπεται η χορήγηση στο προσωπικό, φαγητού σε 
χρήμα ή σε είδος ή η χωριστή παρασκευή φαγητού για το 
προσωπικό. 

Άρθρο 20 

Προϋπολογισμός - Διαχείριση - Έργα-Προμήθειες. 

1. Ο Προϋπολογισμός εσόδων και εξόδων των νομικών 
προσώπων του παρόντος κανονισμού προσδιορίζει τα 
έσοδα και καθορίζει τα όρια των εξόδων για κάθε οικονο¬ 
μικό έτος, το οποίο αρχίζει την πρώτη Ιανουάριου και λή¬ 
γει την 31 Δεκεμβρίου κάθε έτους. 

2. Ο Προϋπολογισμός εγκρίνεται από το Διοικητικό 
Συμβούλιο του νομικού προσώπου και για την λήψη της 
σχετικής απόφασης απαιτείται γνώμη του Συμβουλίου 
του Ο.Τ.Α που έχει συστήσει το νομικό πρόσωπο με ανά¬ 
λογη εφαρμογή όλων των σχετικών με τις εγκρίσεις προ¬ 
ϋπολογισμού διατάξεων. 

3. Οι διατάξεις που ισχύουν για τους Δήμους σχετικά με 
τον προϋπολογισμό, τον απολογισμό, τηνταμιακή υπηρε¬ 
σία, τα δάνεια, την περιουσία και την εν γένει διαχείριση 
εφαρμόζονται και στα νομικά πρόσωπα του παρόντος κα¬ 
νονισμού. 

4. Για τα έργα και τις μελέτες έργων των νομικών προ¬ 
σώπων του παρόντος Κανονισμού εφαρμόζονται οι δια¬ 
τάξεις περί έργων και μελετών Οργανισμών Τοπικής Αυ¬ 
τοδιοίκησης. 

5. Οι προμήθειες των νομικών προσώπωντου παρόντος 
Κανονισμού εκτελούνται 

σύμφωνα με τις κάθε φορά ισχύουσες διατάξεις περί 
προμηθειών των ΟΤΑ. 

6. Κατά την εκτέλεση του Προϋπολογισμού στην διάρ¬ 
κεια του οικονομικού έτους το Διοικητικό Συμβούλιο του 
νομικού προσώπου έχει ιδιαίτερη υποχρέωση να μεριμνά 
για την κάλυψη των δαπανών που αποσκοπούν στην βα¬ 
σική εκπλήρωση του σκοπού του νομικού προσώπου και 
να ενεργεί την εν γένει διαχείριση με πιστή τήρηση των 
διαδικασιών που προβλέπονται από την ισχύουσα νομο¬ 
θεσία. 

Άρθρο 21 

Κάθε θέμα που αναφέρεται στη λειτουργία των Παιδι- 
κών-Βρεφονηπιακών Σταθμών και δεν περιλαμβάνεται 
στον παρόντα Κανονισμό ρυθμίζεται με απόφαση του 
Διοικητικού Συμβουλίου του νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 

Αριθ. 57009 (2) 

Σύσταση Νομικού Προσώπου στο Δήμο Αγ. Αναργύρων 

Ν. Αττικής με το όνομα «29η Σχολική Επιτροπή Αγ. 

Αναργύρων»(11 ο Δημοτικό Σχολείο) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15 του άρθρου 5 του 
Ν. 1894/1990 «Γιατην Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203 του Π.Δ. 410/1995 
(Φ.Ε.Κ. Α' 231) «Δημοτικός και Κοινοτικός Κώδικας». 

3. Τις διατάξεις της παραγράφου 8του άρθρου 9του Ν. 
2640/1998 (Φ.Ε.Κ.206/98τ.Α'.) 

4. Την αριθμ. οικ. 16978/12.11.2003 απόφαση του Γ ενι¬ 
κού Γραμματέα Περιφέρειας Αττικής, ΦΕΚ 1693/ 
18.11.2003 τ.β' «Μεταβίβαση αρμοδιοτήτων και εξουσίας 
υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» απο¬ 
φάσεων, εγγράφων και άλλων πράξεων στον Γ ενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών». 

5. Την αριθμ. 442/2004 απόφαση του Δημοτικού Συμ¬ 
βουλίου Αγ. Αναργύρων για σύσταση ιδίου Νομικού Προ¬ 
σώπου με το όνομα «29η Σχολική Επιτροπή Αγ. Αναργύ¬ 
ρων» (1 ΙοΔημ. Σχ.), αποφασίζουμε: 

Συστήνουμε στο Δήμο Αγ. Αναργύρων του Νομού Αττι¬ 
κής Νομικό Πρόσωπο με την επωνυμία «29η Σχολική Επι¬ 
τροπή Αγ. Αναργύρων» που περιλαμβάνει το 11ο Δημοτι¬ 
κό Σχολείο, το οποίο διέπεται από τις διατάξεις του άρ¬ 
θρου 203του Π.Δ/τος 410/1995. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για την 
κάλυιμη των δαπανών λειτουργίας θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις Πρω¬ 
τοβάθμιας και Δευτεροβάθμιας Εκπαίδευσης για τον 
εφοδιασμό από τον Οργανισμό Σχολικών Κτιρίων των 
σχολείων με έπιπλα και εξοπλιστικά είδη και από το 
Υπουργείο ΕΘΠ με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου Αγίων Αναργύρων. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 


ε) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης. 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Αγ. 
Αναργύρων ύψους 54.585,47 ευρώ περίπου για το τρέχον 
οικονομικό έτος και 54.585,47 ευρώ περίπου για καθένα 
από τα επόμενα οικονομικά έτη. 

2. Γ ιατην ανωτέρω δαπάνη έχει εγγράφει πίστωση στον 
προϋπολογισμό του Δήμου Αγ. Αναργύρων ύψους 
410.858,40 ευρώ στον Κ.Α. 211.9.03. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 9127 (3) 

Έγκριση του Οργανισμού Εσωτερικής Υπηρεσίας του 

Δημοτικού Παιδικού Σταθμού Δήμου Εμμ. Παππά, Ν. 

Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 26 του Π. Δ/τος 410/1995 όπως τροπο¬ 
ποιήθηκε με τις διατάξεις του άρθρου 9 του Ν.2503/1997 
και αντικαταστάθηκε με το άρθρο 12 του Ν. 2880/2001 
(ΦΕΚ9/Α72001). 

β) Του άρθρου 12του Ν.1188/1981 "περί κυρώσεωςτου 
κώδικα καταστάσεως προσωπικού ΟΤΑ" όπως ανπκατα- 
στάθηκε με την παρ. 5 του άρθρου 8 του Ν. 2307/95 κα¬ 
θώς καιτηςπαρ. 58 του άρθρου 8 του Ν. 2307/1995. 

γ) Του Ν. 2190/1994 "Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης" 
όπως τροποποιήθηκε μεταγενέστερα και των Π.Δ. 
37Α/1987, 22/1990 και 50/2001, όπως τροποποιήθηκε με 
το Π.Δ. 347/2003. 

δ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

2. Την αριθ. 5631/26-7-2000 απόφασή μας περί μεταβι- 
βάσεως εξουσίας υπογραφής "Με εντολή Γενικού Γραμ¬ 
ματέα Περιφέρειας". 

3. Την αριθ. 8/2004 απόφαση του Διοικητικού Συμβουλί¬ 
ου του Ν.Π. "Δημοτικός Παιδικός Σταθμός Δήμου Εμμ. 
Παππά", περί εγκρίσεως του Οργανισμού Εσωτερικής 
Υπηρεσίας του. 

4. Την αριθ. 72/2004 απόφαση του Δημοτικού Συμβου¬ 
λίου Εμμ. Παππά, με την οποία γνωμοδοτεί θετικά στην 
κατάρτιση του προαναφερόμενου Ο.Ε.Υ. 

5. Το αριθ. 10/41/25-5-2004 πρακτικό του Υπηρεσιακού 
Συμβουλίου προσωπικού των ΟΤΑ Ν. Σερρών, που γνω¬ 
μοδοτεί θετικά για την ψήφιση του Ο.Ε.Υ. του Νομικού 
Προσώπου. 

6. Το γεγονός ότι με τις διατάξεις της απόφασης αυτής 
προκαλείται δαπάνη για το έτος 2004 στον προϋπολογι- 

σμό του οικείου Ν.Π. ύψους 410.000 €, στον Κ.Α. 111.01 
και για καθένα από τα επόμενα έτη, αποφασίζουμε: 

Διαπιστώνουμε την ψήφιση του Οργανισμού Εσωτερι¬ 
κής Υπηρεσίας του Ν.Π., "Δημοτικός Παιδικός Σταθμός 
Δήμου Εμμ. Παππά" που καταρτίστηκε με την αριθ. 8/2004 
απόφαση του Διοικητικού του Συμβουλίου και εγκρίθηκε 
με την αριθμ. 72/2004 απόφαση του Δήμου Εμμ. Παππά, 
σύμφωνα με τις οικείες διατάξεις, ως εξής: 

Άρθρο 1 ο 

Τις υπηρεσίες του Ν.Π. "ΔΗΜΟΤΙΚΟΣ ΠΑΙΔΙΚΟΣ ΣΤΑΘ¬ 
ΜΟΣ ΔΗΜΟΥ ΕΜΜΑΝΟΥΗΛ ΠΑΠΠΑ" συγκροτούν οι κά¬ 
τωθι υπηρεσιακές μονάδες: 

Α. Γραφείο Προέδρου. 

Β. Διεύθυνση Νομικού Προσώπου. 

Άρθρο 2ο 

Η Διάρθρωση των Υπηρεσιακών Μονάδωντου Ν.Π. έχει 
ως εξής: 

Α)Γραφείο Προέδρου. 

1. Γ ραφείο Γ ραμματειακής Υποστήριξης Προέδρου. 

2. Γ ραφείο Προληπτικής Ιατρικής και Ψυχολογικής στή¬ 
ριξης· 

3. Γ ραφείο Κοινωνικής Υπηρεσίας. 

Τα ανωτέρω γραφεία υπάγονται στον Πρόεδρο, είναι 
λειτουργικά γραφεία και όχι αυτοτελείς οργανικές μονά¬ 
δες. 

Β)Διεύθυνση Νομικού Προσώπου. 

1. Διευθυντής Νομικού Προσώπου. 

2. Γ ραφείο Ερευνών-Μελετών και Προγραμμάτων. 

3. Γ ραφείο Ειδικής Αγωγής. 

Τα ανωτέρω γραφεία είναι λειτουργικά και όχι αυτοτελή. 

Η Διεύθυνση του Νομικού Προσώπου διαρθρώνεται 
από τα ακόλουθα τμήματα: 

1. Τμήμα Διοικητικών και Οικονομικών Υπηρεσιών: 

α) Γ ραφείο Προσωπικού. 

ό) Γ ραφείο Πρωτοκόλλου- Διεκπεραιώσεως- Αρχείου. 

ο) Γ ραφείο Λογιστηρίου. 

ά) Γ ραφείο Προμηθειών-Περιουσίας και Διαχειρίσεως 
υλικού. 

θ) Γ ραφείο Ειδικής Ταμιακής Υπηρεσίας. 

Τ α ανωτέρω γραφεία είναι λειτουργικά και όχι αυτοτελή. 

2. Τμήμα Παιδικού Σταθμού Χρυσού. 

3. Τμήμα Παιδικού Σταθμού Ν. Σουλίου. 

4. Τμήμα Παιδικού Σταθμού Πεντάπολης. 

Άρθρο 3ο 

Αρμοδιότητες Διεύθυνσης και Τμημάτων. 

Α) Η Δ/νση εποπτεύει, συντονίζει και κατευθύνει το παι¬ 
δαγωγικό έργο των Σταθμών, το έργο του τμήματος Διοι¬ 
κητικών Οικονομικών Υπηρεσιών και γενικά μεριμνά για 
την εύρυθμη λειτουργία τους σύμφωνα με τον ισχύοντα 
κανονισμό. 

Β) Τα τμήματα Παιδικών Σταθμών επιμελούνται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό των 
Σταθμών. 

Γ) Το τμήμα Διοικητικών και Οικονομικών Υπηρεσιών 
επιμελείται τις κάθε είδους διοικητικές και οικονομικές 
εργασίες του Σταθμού. 


Άρθρο 4ο 

Καθήκοντα Προϊστάμενου Διεύθυνσης. 

1) Είναι αρμόδιος και επιμελείται σε συνεργασία με 
τους Παιδαγωγούς του Σταθμού την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2) Εποπτεύει, συντονίζει και κατευθύνει το παιδαγωγικό 
έργο των Σταθμών. 

3) Είναι αρμόδιος για την εύρυθμη λειτουργία των Σταθ¬ 
μών. 

4) Εισηγείται στο Δ.Σ. κάθε θέμα που αφορά στη λει¬ 
τουργία, το προσωπικό, τους γονείς και την υλικοτεχνική 
υποδομή των Σταθμών όπως: 

- Τον αριθμό και τις ειδικότητες του προσωπικού που εί¬ 
ναι αναγκαίο προκειμένου να διασφαλιστεί η εύρυθμη λει¬ 
τουργία τους. 

- Το παιδαγωγικό υλικό και τον πάσης φύσεως εξοπλι¬ 
σμό. 

- Τις απαραίτητες εργασίες για την επισκευή και συντή¬ 
ρηση των κτιριακών εγκαταστάσεων. 

- Την επιμόρφωση του προσωπικού. 

5) Ασκεί γενική διοικητική εποπτεία στο προσωπικό του 
Νομικού Προσώπου με οποιαδήποτε σχέση εργασίας και 
αν υπηρετεί και εισηγείται στον Πρόεδρο του Ν.Π. για κά¬ 
θε θέμα που άπτεταιτης υπηρεσιακής του κατάστασης. 

6) Είναι υπεύθυνος για τη τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού 
έτσι ώστε να μη δημιουργούνται λειτουργικά προβλήμα¬ 
τα στους Σταθμούς. 

7) Εγκρίνει και υπογράφει τα αιτήματα των προϊσταμέ¬ 
νων που αφορούν στις ανάγκες των Τμημάτων τους. 

8) Συνεργάζεται αρμονικά με το Τμήμα Διοικητικής και 
Οικονομικής Στήριξης το οποίο οφείλει να παρέχει κάθε 
στοιχείο για να διασφαλιστεί η εύρυθμη λειτουργία των 
Σταθμών και η επίτευξη του σκοπού και των στόχων του. 

9) Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Ν.Π. 

10) Είναι αρμόδιος για την αλληλογραφία του Ν.Π. 

11) Ελέγχει και θεωρεί τις καταστάσεις μισθοδοσίας, τα 
Χρηματικά Εντάλματα και τα λοιπά παραστατικά πριν 
υπογραφούν από τον Πρόεδρο. 

Άρθρο 5ο 

Καθήκοντα Προϊστάμενου τμημάτων Παιδικών Σταθμών. 

Πέρα από τα καθήκοντα ως Νηπιαγωγός ο Προϊστάμε¬ 
νος τμήματος Παιδικού Σταθμού: 

1) Ευθύνεται για την εύρυθμη λειτουργία του Τμήματος 
και την τήρηση του κανονισμού λειτουργίας. 

2) Ευθύνεται γιατηνπαροχή σωστής προσχολικής αγω¬ 
γής στα φιλοξενούμενα βρέφη και νήπια σε συνεργασία 
με το Παιδαγωγικό προσωπικό, είναι υπεύθυνος για την 
τήρηση του ωραρίου του προσωπικού, τις άδειες σε συ¬ 
νεργασία με το Διευθυντή του Ν.Π. τις οποίες αφού προ¬ 
ϋπογράψει το διαβιβάζει στο Διευθυντή για έγκριση. 

3) Εποπτεύει όλο το προσωπικό του Τμήματος για τη 
σωστή εκτέλεση των καθηκόντωντου. 

4) Εισηγείται στη Διεύθυνση τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5) Είναι υπεύθυνος για τις συγκεντρώσεις προσωπικού 
και γονέων. 

Άρθρο 6ο 

Καθήκοντα προϊστάμενου Τρήματος Διοικητικών και Οι¬ 
κονομικών Υπηρεσιών. 

1) Είναι υπεύθυνος για τη προμήθεια και τον έγκαιρο 
εφοδιασμό των Σταθμών με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία τους. 

2) Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3) Συντάσσει μισθοδοτικές καταστάσεις του προσωπι¬ 
κού και φροντίζει για την εκκαθάριση μισθών, επιδομά¬ 
των, προσαυξήσεων κ.λ.π. του προσωπικού. 

4) Συνεργάζεται με το Διευθυντή για την κατάρτιση του 
προϋπολογισμού, απολογισμού- ισολογισμού. 

5) Τηρεί άλατα απαραίτητα βιβλία. 

Άρθρο 7ο 

Η οργανική σύνθεση, η διαβάθμιση, η κατάταξη και ο 
αριθμός των θέσεων κατά κλάδο και ειδικότητα του Νομι¬ 
κού Προσώπου είναι η ακόλουθη: 

Α'ΤΑΚΤΙΚΟ ΠΡΟΣΩΠΙΚΟ 

Κατηγορία Π.Ε. 

1. Κλάδος Π.Ε.1 Δ/κου και Οικονομικού. 

Μία (1) θέση με βαθμό Δ'-Α'. 

Κατηγορία Τ.Ε. 

1. Κλάδος Τ.Ε. 9 Βρεφονηπιοκόμων. 

Επτά (7) θέσεις βρεφονηπιοκόμων, με βαθμούς Δ'- Α'. 

Από τις ανωτέρω θέσεις οι πέντε (5) θα καλύπτονται 
σταδιακά μετά την κατάργηση με οποιονδήποτε τρόπο 
των προσωποπαγών θέσεων Π.Ε. Νηπιαγωγών (προσωρι¬ 
νός), Τ.Ε. Νηπιαγωγών (προσωρινός) και Τ.Ε. Βρεφονη- 
πιοκομίας. 

2. Κλάδος Τ.Ε. 22 Διοίκησης μον. Τοπ. Αυτ/σης. 

Μία (1) θέση με βαθμούς Δ'- Α'. 

3. Κλάδος Τ.Ε. 19 Πληροφορικής. 

Μία (1) θέση με βαθμούς Δ'- Α'. 

Κατηγορία Δ.Ε. 

1. Κλάδος Δ.Ε. 8 βοηθών Βρεφονηπιοκόμων- Παιδοκό¬ 
μων. 

Τέσσερις (4) θέσεις με βαθμούς Δ'- Α'. 

(Απόφοιτοι Ι.Ε.Κ. και αν δεν υπάρχουν ή δεν επαρκούν, 
απόφοιτοι ειδικών τμημάτων Τ.Ε.Λ.) 

2. Κλάδος Δ.Ε. 32 Μαγείρων. 

Τρεις (3) θέσεις με βαθμούς Δ'- Α' οι οποίες δεν θα κα¬ 
λυφθούν εάν προηγουμένως δεν καταργηθούν ισάριθμες 
προσωποπαγείς θέσεις του κλάδου Υ.Ε. 14 βοηθητικού 
προσωπικού (μαγειρείου). 

3. Κλάδος Δ.Ε. 29 οδηγών αυτοκινήτων. 

Μία (1) θέση με βαθμούς Δ'- Α' 

Κατηγορία Υ.Ε. 

1. Κλάδος Υ.Ε. 16 Προσωπικού Καθαριότητας. 

Έξι (6) θέσεις με βαθμούς Ε'- Β' έκτων οποίων οι τρεις 
(3) θέσεις δεν θα καλυφθούν εάν προηγουμένως δεν κα¬ 
ταργηθούν με οποιοδήποτε τρόπο οι προσωποπαγείς θέ¬ 
σεις του κλάδου Υ.Ε. προσωπικού καθαριότητας- βοηθη¬ 
τικών εργασιών. 

Β' ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. Κλάδος Π.Ε. 1 Νηπιαγωγών (προσωρινός) 

Μία (1) θέση. 


2. Κλάδος Τ.Ε. 9 Νηπιαγωγών (προσωρινός). 

Τρεις (3) θέσεις. 

3. Κλάδος Τ.Ε. 9 Βρεφονηπιοκομίας. 

Μία (1) θέση. 

4. Κλάδος Υ.Ε. 32 βοηθητικού προσωπικού (μαγείρων). 

Τρεις (3) θέσεις. 

5. Κλάδος Υ.Ε. 16 προσωπικού καθαριότητας- βοηθητι¬ 
κών εργασιών. 

Τρεις (3) θέσεις. 

Όλες οι ανωτέρω προσωποπαγείς θέσεις θα καταργη¬ 
θούν με καθ’ οιοδήποτε τρόπο αποχώρηση των υπαλλή¬ 
λων που τις κατέχουν. 

Γ ΠΡΟΣΩΠΙΚΟ ΙΔΙΩΤΙΚΟΥΔΙΚΑΙΟΥΟΡΙΣΜΕΝΟΥΧΡΟΝΟΥ 

Για την αντιμετώπιση εποχιακών ή άλλων περιοδικών ή 
πρόσκαιρων αναγκών συμφώνως προς το άρθρο 18 
παρ.12του Ν.2503/1997δημιουργούνται: 

- Τρεις (3) θέσεις διαφόρων ειδικοτήτων. 

-Τρεις (3) θέσεις Τ.Ε. Βρεφονηπιοκόμων. 

- Δύο (2) θέσεις Βοηθών Βρεφοκόμων- Παιδοκόμων. 

Άρθρο 8ο 

ΠΡΟΪΣΤΑΜΕΝΟΣ ΥΠΗΡΕΣΙΑΚΩΝ ΜΟΝΑΔΩΝ 

Το διάστημα κατά το οποίο θα υπηρετούν στο Ν.Π. 
υπάλληλοι των Π.Ε. Νηπιαγωγών (προσωρινός) Τ.Ε. Βρε¬ 
φοκομίας καιΤ.Ε. 9 Βρεφονηπιοκομίας ως Προϊσταμένου 
των Τμημάτων Παιδικών Σταθμών και της Διεύθυνσης Δη¬ 
μοτικού Παιδικού Σταθμού Δήμου Εμμανουήλ Παππά επι¬ 
λέγονται από τους κλάδους Π.Ε. Νηπιαγωγών (προσωρι¬ 
νός), Τ.Ε. Νηπιαγωγών (προσωρινός), Τ.Ε. 9 Βρεφοκο¬ 
μίας. 

Μετά την κατάργηση των προσωποπαγών θέσεων 
προϊστάμενοι κρίνονται κατ’ αποκλειστικότητα υπάλλη¬ 
λοι Τ.Ε. 9 Βρεφοκομίας. 

Προϊστάμενος του τμήματος Διοικητικών και Οικονομι¬ 
κών υπηρεσιώντου Νομικού Προσώπου επιλέγεται έκτων 
υπηρετούντων υπαλλήλων του κλάδου Π.Ε. Διοικητικού 
και Οικονομικού και όταν δεν υπηρετούν υπάλληλοι του 
κλάδου αυτού, υπάλληλοι έκτου κλάδου Τ.Ε. Πληροφο¬ 
ρικής. 

Άρθρο 9ο 

Γ ια τον διορισμό, τα καθήκοντα, τους περιορισμούς, το 
χρόνο εργασίας, την γενική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης, εφαρμόζονται οι εκάστο- 
τε ισχύουσες Νομοθετικές διατάξεις. 

Άρθρο 10ο 
ΓΕΝΙΚΕΣ ΔΙΑΤΑΞΕΙΣ 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας κατά κλάδο καλύπτουν όλους τους 
εργαζόμενους στο Ν.Π.Δ.Δ. ανεξαρτήτως σχέσης εργα¬ 
σίας καθώς και ορισμένο αριθμό επιπλέον θέσεων για την 
κάλυψη των υφισταμένων και μελλοντικών αναγκών του 
Ν.Π.Δ.Δ. 

Η κατανομή του προσωπικού της Διεύθυνσης στα τμή¬ 
ματα και στα λειτουργικά γραφεία γίνεται πάντοτε με 
απόφαση του Προέδρου του Διοικητικού Συμβουλίου του 
Νομικού Προσώπου, αναλόγως με τις ανάγκες των υπη¬ 
ρεσιών, τα προσόντα των υπαλλήλων, την πείρα και τις 
γνώσεις αυτών σε ειδικά αντικείμενα και πάντοτε προς το 
συμφέρον του Νομικού Προσώπου. 

Προϊστάμενοι της Δ/νσεως και των τμημάτων ορίζονται 
πάντοτε με απόφαση του Προέδρου του Διοικητικού Συμ¬ 
βουλίου, οι κρινόμενοι από το αρμόδιο Υπηρεσιακό Συμ¬ 
βούλιο Υπαλλήλων, οι οποίοι σε περίπτωση απουσίας ή 
κωλύματος αναπληρώνονται από τον κατά βαθμό αρχαι¬ 
ότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους μη 
προβλεπόμενη από τον παρόντα Οργανισμό ρυθμίζεται 
με τον Κανονισμό Λειτουργίας του Ν.Π.Δ.Δ. 

Με τον Οργανισμό τούτο προκαλείται σε βάρος του 
προϋπολογισμού του Ν.Π. δαπάνη 410.000 € για το τρέ- 


χον έτος και ανάλογη για καθένα από τα επόμενα χρό¬ 
νια. 

Για την ανωτέρα δαπάνη έχει εγγράφει πίστωση στον 
προϋπολογισμό του Ν.Π., αντίστοιχου ύψους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 10 Δεκεμβρίου 2004 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Α. ΔΗΜΟΥ-ΠΑΡΑΣΧΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΟΙΙρ: νννννν.θ1.9Γ - θ-ιχιηΜ: ννθ0ηπ33ΐθΓ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιπ και μέχρι 100 σελίδες σε 5 θυιΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊπΙθγπθΙ : ΗΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΐβτηβΐ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































